
MAŽEIKIŲ LOPŠELIO-DARŽELIO „DELFINAS“
IKIMOKYKLINIO UGDYMO MOKYTOJO PAREIGYBĖS APRAŠYMAS
[bookmark: _Hlk234414140]
I SKYRIUS
PAREIGYBĖ

1. Pareigybės pavadinimas – ikimokyklinio ugdymo mokytojas.
2. Pareigybės grupė – specialistas. 
3. Pareigybės lygis – A2.
4. Pareigybės paskirtis – ugdyti vaikus atsižvelgiant į Mažeikių lopšelio-darželio „Delfinas“ (toliau – Įstaiga)  steigėjo patvirtintą  ikimokyklinio ugdymo organizavimo modelį.
5. Ikimokyklinio ugdymo mokytojas pavaldus Įstaigos direktoriaus pavaduotojui ugdymui.
6. Ikimokyklinio ugdymo mokytoją į darbą priima ir iš jo atleidžia Įstaigos direktorius įstatymų numatyta tvarka. 

II SKYRIUS
[bookmark: _GoBack]SPECIALIEJI REIKALAVIMAI  ŠIAS  PAREIGAS EINANČIAM DARBUOTOJUI

7. Įstaigos ikimokyklinio ugdymo mokytojas turi atitikti šiuos reikalavimus:
7.1.  turėti aukštąjį, aukštesnįjį, įgytą iki 2009 metų, arba specialųjį vidurinį, įgytą iki 1995 metų, išsilavinimą ir ikimokyklinio ugdymo mokytojo kvalifikaciją arba atitikti kitus reikalavimus pagal Lietuvos Respublikos švietimo ir mokslo  ministro 2014 m. rugpjūčio 29 d. įsakymu Nr. V-774 patvirtintą Reikalavimų mokytojų kvalifikacijai aprašą;
7.2.  privalo būti išklausęs specialiosios pedagogikos ir specialiosios psichologijos kursus mokytojams pagal specialiosios pedagogikos ir specialiosios psichologijos kvalifikacijos tobulinimo kursų programą, per metus nuo darbo mokytoju pradžios, jeigu nėra išklausę ne mažesnės apimties (60 valandų arba 2 studijų kreditų) kursų anksčiau arba studijų metu (šis reikalavimas netaikomas mokytojams, baigusiems specialiosios pedagogikos ir (ar) psichologijos studijų programas);
7.3.  privalo mokėti lietuvių kalbą, ne žemesniu kaip B2 lygiu (atitinkančiu III valstybinės kalbos mokėjimo kategoriją);
7.4.  turėti bazinę kompiuterinio raštingumo kvalifikaciją, apimančią informacinių technologijų žinias ir gebėjimus, pakankamus darbui kompiuteriu profesinėje veikloje vartotojo lygiu. Mokėti dirbti „Microsoft Office“ programiniu paketu, naudotis elektroniniu paštu ir kitomis pareigybės funkcijoms atlikti reikalingomis informacinėmis technologijomis;
7.5.  gebėti savarankiškai planuoti, rengti ataskaitas, bendrauti ir bendradarbiauti, sklandžiai ir argumentuotai dėstyti mintis žodžiu ir raštu.

III SKYRIUS
ŠIAS PAREIGAS EINANČIO DARBUOTOJO FUNKCIJOS

8. Šias pareigas einantis ikimokyklinio ugdymo mokytojas vykdo šias funkcijas:
8.1. vadovaujasi visuminio ugdymo, individualizavimo, ugdymo tęstinumo bei šeimos ir Įstaigos partnerystės principais, vykdydamas ugdymo procesą atsižvelgia į vaiko raidos ypatumus, individualius ugdymosi poreikius ir gebėjimus;
8.2. planuoja grupės ugdomąją veiklą, vadovaudamasis ugdymą reglamentuojančiais teisės aktais ir Įstaigos ikimokyklinio ugdymo programa;
8.3. vykdo ir dalyvauja ugdomajame procese, tarpusavyje derina vaikų ugdymą, priežiūrą ir globą;
8.4. atsižvelgia į individualius vaikų ugdymosi poreikius ir amžių, Įstaigos ikimokyklinio ugdymo programos tikslus, vadovaujasi higienos normomis ir kitais vaikų saugą reglamentuojančiais teisės aktais;
8.5. kuria stimuliuojančią, funkcionalią, dinamišką, psichologiškai ir fiziškai saugią ugdymosi aplinką, parenka ugdymo priemones ir metodus, pritaikytus vaikų amžiui bei individualiems ugdymosi poreikiams;
8.6. užtikrina savo darbo kokybę, analizuoja ugdymo proceso rezultatus ir taiko pažangius ugdymo metodus;
8.7. sistemingai stebi ir vertina vaiko gebėjimus, pažangą ir pasiekimus, įvairiais būdais juos fiksuoja, analizuoja vaiko ugdymosi ypatumus, prireikus inicijuoja individualių ugdymo(-si) programų ar projektų rengimą ir dalyvauja juos rengiant;
8.8. koordinuoja pedagoginį procesą, orientuotą į individualius vaikų ugdymosi poreikius ir ikimokyklinio ugdymo programos tikslų įgyvendinimą;
8.9. esant ugdymosi sunkumams, teisės aktų nustatyta tvarka kreipiasi į Vaiko gerovės komisiją dėl vaiko specialiųjų ugdymosi poreikių įvertinimo ir vykdo jos rekomendacijas;
8.10. saugo ir stiprina vaikų sveikatą, užtikrina vaikų fizinį ir psichologinį saugumą grupėje, salėje, kitose Įstaigos erdvėse, lauko teritorijoje, ekskursijų ir kitų veiklų metu. Pastebėjęs smurto ar patyčių apraiškas nedelsdamas įsikiša, nutraukia tokius veiksmus ir teisės aktų nustatyta tvarka informuoja Įstaigos administraciją, Vaiko gerovės komisiją bei tėvus (globėjus);
8.11. vykdo vaikų veiklą lauke, ekskursijas, išvykas, stebėjimus, šventes ir kitus renginius, užtikrina vaikų saugumą bei prasmingą ramios ir aktyvios veiklos kaitą;
8.12. teikia pagalbą vaikams, turintiems ugdymosi sunkumų ir specialiųjų ugdymosi poreikių, pritaiko ugdymo turinį, metodus ir priemones;
8.13. laiku pildo ir tvarko pedagoginės veiklos dokumentaciją, teisės aktų ir Įstaigos nustatyta tvarka vykdo vaikų lankomumo apskaitą elektroniniame dienyne;
8.14. analizuoja ir vertina savo bei kolegų pedagoginę veiklą, teikia siūlymus ugdymo kokybei gerinti;
8.15. bendradarbiauja su kolegomis, švietimo pagalbos specialistais, kitomis švietimo įstaigomis, tobulina profesinę kvalifikaciją ir dalyvauja atestacijoje teisės aktų nustatyta tvarka;
8.16. inicijuoja  ir (ar) dalyvauja bendruose Įstaigos  renginiuose, projektuose,  prevencinėse programose ir kitose veiklose, bendradarbiauja su vietos bendruomene bei socialiniais partneriais;
8.17. bendradarbiauja su šeima, skatina tėvus (globėjus, rūpintojus) dalyvauti grupės veikloje, derina šeimos ir Įstaigos interesus, rūpinasi tėvų švietimu ir didina vaiko kokybiško ugdymosi galimybes;
8.18. pagal kompetenciją konsultuoja tėvus (globėjus, rūpintojus), kitus Įstaigoje dirbančius specialistus bei su vaiko ugdymu susijusių institucijų atstovus, sistemingai informuoja apie vaikų pasiekimus, ugdymosi poreikius ir iškilusias problemas;
8.19. bendradarbiauja su grupėje ir Įstaigoje dirbančiais specialistais (meninio ugdymo mokytoju, logopedu, specialiuoju pedagogu, visuomenės sveikatos priežiūros specialistu ir kt.) vaikų ugdymo klausimais;
8.20. informuoja Įstaigos administraciją ir Vaiko gerovės komisiją apie vaiko socialines ar sveikatos problemas, pastebėtą ar įtariamą vaiko teisių pažeidimą;
8.21. priima vaiką į grupę ir išleidžia į namus tik su tėvais (globėjais, rūpintojais) ar kitais suaugusiais asmenimis, turinčiais raštišką tėvų (globėjų) leidimą;
8.22. dalyvauja Įstaigos posėdžiuose, pasitarimuose, rengiant ikimokyklinio ugdymo programą, veiklos planus, atliekant veiklos įsivertinimą ir kitose Įstaigos veiklose;
8.23. nesant kontaktinio darbo savo grupėje su vaikais, laikinai dirba kitoje grupėje pagal patvirtintą darbo grafiką, neviršijant nustatytos darbo laiko normos;
8.24. esant karantinui, ekstremaliajai situacijai, ekstremaliajam įvykiui ar kitoms aplinkybėms, dėl kurių ugdymo procesas negali būti vykdomas įprastu būdu, teisės aktų ir Įstaigos nustatyta tvarka vykdo ugdymą nuotoliniu ar kitu organizavimo būdu;
8.25. vykdo kitus teisėtus Įstaigos direktoriaus ar direktoriaus pavaduotojo ugdymui pavedimus, susijusius su Įstaigos ugdomąja veikla.

IV SKYRIUS
[bookmark: _Hlk234414387]ŠIAS PAREIGAS EINANČIO DARBUOTOJO TEISĖS

9. Ikimokyklinio ugdymo mokytojas turi teisę:
9.1. gauti darbui reikalingą informaciją ir priemones;
9.2. teikti pasiūlymus dėl darbo sąlygų gerinimo;
9.3. atsisakyti vykdyti neteisėtus pavedimus teisės aktų nustatyta tvarka;
9.4. kelti kvalifikaciją ir dalyvauti mokymuose;
9.5. naudotis kitomis Lietuvos Respublikos teisės aktuose nustatytomis darbuotojo teisėmis.
   
V SKYRIUS
ŠIAS PAREIGAS EINANČIO DARBUOTOJO ATSAKOMYBĖ

10. Ikimokyklinio ugdymo mokytojas atsako už:
10.1. Lietuvos Respublikos įstatymų, kitų teisės aktų, Įstaigos nuostatų, darbo tvarkos taisyklių ir kitų vidaus dokumentų laikymąsi;
10.2. tinkamą ir savalaikį šiame pareigybės aprašyme nustatytų funkcijų vykdymą;
10.3. jam pavestų vaikų saugumo užtikrinimą pagal kompetenciją ir pareigybės funkcijas;
10.4. emociškai saugios ugdymosi aplinkos kūrimą ir reagavimą į smurto bei patyčių atvejus Įstaigos nustatyta tvarka;
10.5. jam patikėtų ugdymo priemonių, techninės įrangos, inventoriaus ir kitų materialinių vertybių saugumą ir tinkamą naudojimą;
10.6. darbuotojų saugos ir sveikatos, higienos normų, priešgaisrinės saugos bei kitų privalomų reikalavimų laikymąsi;
10.7. konfidencialios informacijos apie vaikus, jų tėvus (globėjus, rūpintojus) ir Įstaigos veiklą apsaugą bei asmens duomenų tvarkymą pagal Bendrąjį duomenų apsaugos reglamentą (BDAR) ir Lietuvos Respublikos teisės aktus;
11. Už savo pareigų nevykdymą ar netinkamą vykdymą, taip pat dėl savo kaltės padarytą žalą atsako Lietuvos Respublikos teisės aktų nustatyta tvarka.

